2017.

Godina **2017.** (**MMXVII**) je redovna godina koja počinje u nedjelju, po gregorijanskom kalendaru.

* Međunarodna godina održivog turizma za razvoj (UN)
* Godina protiv nasilja prema ženama (EU)

## Događaji
### Januar/Siječanj
* 1. 1. - Napad na noćni klub *Reina* u Istanbulu, 39 mrtvih, "Islamska država" preuzela odgovornost.
* 5. 1. - Ramuš Haradinaj uhapšen u Francuskoj na osnovu srpske poternice (pušten u aprilu).
* 5 - 12. 1. - Polarna masa donosi ledene dane u centralnoj i istočnoj Evropi, uključujući Jadran, južnu Italiju i Grčku. Mnogo leda na Dunavu.
* 7. 1. - Tiranska platforma: tri albanske parlamentarne stranke u Makedoniji definisale platformu za pregovore o formiranju nove vlade, između ostalog ozvaničenje albanskog jezika na svim razinama.
* 9. 1. - Proslava Dana republike i 25 godina Republike Srpske u Banjaluci (Ustavni sud BiH smatra neustavnim Dan republike).
* 11. 1. - U Hamburgu otvorena koncertna dvorana *[[Elbphilharmonie]]*.
* 14. 1. - Promotivni voz Beograd-Kosovska Mitrovica, ukrašen manastirskim motivima i natpisima "Kosovo je srpsko", vraćen iz Raške nakon pretnji sa Kosova.
* 17. 1. - SAD uvele sankcije predsedniku RS Miloradu Dodiku zbog ometanja Dejtonskog sporazuma.
* 18. 1. - Hotel *Rigopiano* na Gran Sassu u Italiji zatrpan lavinom, 29 mrtvih.
* 19. 1. - Teheranski neboder *Plasco* se srušio zbog požara, stradalo 20 vatrogasaca.

* 20. 1. - Inauguriran Donald Trump, 45. predsednik SAD. 
** Narednih dana niz izvršnih naređenja: slabljenje *Obamacare*-a, gradnja zida prema Meksiku, druge mere u vezi imigracije, gradnja naftovoda Keystone XL i Dakota Access, povratak zabrane međunarodnog savetovanja abortusa, zamrznuto zapošljavanje u federalnim agencijama, povlačenje iz Transpacifičkog partnerstva...
* 21. 1. - Marševi žena u SAD i svetu u znak otpora predsedniku Trumpu.
* 21. 1. - Yahya Jammeh napustio Gambiju nakon što su u zemlju ušle trupe iz zapadnoafričkih zemalja u ime izabranog predsednika Adama Barrowa.
* 25. 1. - *Trump Bump*: Dow Jones prešao 20.000.
* 25. 1. - Trump potpisao izvršno naređenje za gradnju zida na meksičkoj granici, predsednik Meksika odlaže planiranu posetu.
* 27. 1. - Trumpovo izvršno naređenje zabranjuje ulazak građanima nekih muslimanskih zemalja u SAD, što izaziva proteste, a sudovi obaraju delove odredbe.
* 11 - 29. 1. -  Svjetsko prvenstvo u rukometu - Francuska 2017.: Francuska 1, Hrvatska 4. - bronca izgubljena u dramatičnoj završnici sa Slovenijom.
* 30. 1. - Afrička unija sada obuhvata sve zemlje kontinenta, nakon povratka Maroka (napustio Organizaciju afričkog jedinstva 1984. zbog prijema Zapadne Sahare).

### Februar/Veljača

* 3. 2. - Federalni sudija u Seattleu privremeno obustavio izvršavanje izvršnog naređenja kojim je zabranjen ulazak građana sedam muslimanskih država u SAD.
* 3. 2. - Bitka za Mosul: počinje operacija za oslobađanje zapadnog dela grada.
* 4. 2. - Nakon velikih demonstracija, rumunska vlada povukla dekret kojim bi bili dekriminalizovani neki korupcijski prekršaji, protesti se nastavljaju.
* 5. 2. - *[[Super Bowl LI]]*: New England Patriots - Atlanta Falcons 34:28 u produžecima, od 3:28 u trećoj četvrtini; Tom Brady dobio peti šampionski prsten.
* 10. 2. - Afera dnevnice (307.000 kuna isplaćeno za fiktivne putne naloge): uhićen Tomislav Saucha, predstojnik Ureda bivšeg premijera Milanovića.
* 13. 2. - Kim Jong-nam, polubrat severnokorejskog lidera Kim Jong-una, ubijen na aerodromu Kuala Lumpur.
* 13. 2. - Michael T. Flynn, savetnik za nacionalnu sigurnost predsednika SAD, podneo ostavku usled kontroverze oko kontakata sa ruskim zvaničnicima.
* 14. 2. - Srpska napredna stranka odlučila da za predsednika kandiduje premijera Vučića.
* februar - Glad u Južnom Sudanu, velika suša na Rogu Afrike.
* 22. 2. - Svetska trgovinska organizacija: stupio na snagu Sporazum o olakšanju trgovine, čiji je cilj brži prolazak kroz carinu.
* 22. 2. - NASA javlja da zvijezda TRAPPIST-1 u Vodenjaku ima sedam planeta nalik Zemlji, od kojih najmanje tri u nastanjivoj zoni.
* 23. 2. - Predat zahtjev za reviziju presude ''BiH protiv SCG'' pred Međunarodnim sudom pravde u Hagu - sud ga odbacuje 9. marta jer nije predat u ime institucija i države BiH. 
* 26. 2. - 89. dodjela Oscara: najbolji film *[[Moonlight (film, 2016)|Moonlight]]*, tri nagrade od osam nominacija, *[[La La Land]]* šest od 14. Zabuna oko proglašenja najboljeg filma.
* 28. 2. - Eksplozije u Tehničkom remontnom zavodu Kragujevac, četvorica mrtvih.

### Mart/Ožujak
* 1. 3. - Makedonski predsednik Ivanov odbija dati mandat Zoranu Zaevu na čelu koalicije socijaldemokrata i albanskih partija jer smatra da bi to ugrozilo suverenitet zemlje; Moskva optužuje Zapad za proalbanski stav.
* 2. 3. - Sirijska vojska povratila Palmiru.
* 2. 3. - Izbori u Sjevernoj Irskoj: unionisti prvi put gube većinu, zbog skandala oko neuspjelog plana za obnovljivu energiju.
* 3. - 5. 3. -  Evropsko atletsko prvenstvo u dvorani, Beograd. Ivana Španović osvojila zlato.
* 4. 3. - Predsednik Trump optužuje bivšeg predsednika Obamu da je prisluškivao telefone u Trump Toweru tokom predizborne kampanje. Nastavlja se i kontroverza oko kontakata njegovog tima sa ruskim zvaničnicima (npr. tužitelj Sessions zaboravio susrete sa ruskim ambasadorom).
* 8. 3. - Najmanje 39 devojčica stradalo u protestnom požaru u sirotištu Virgen de la Asunción u Gvatemali.
* 10. 3. - Ustavni sud Koreje potvrdio opoziv predsednice Park Geun-hye (uhapšena pred kraj meseca).
* 11. 3. - Holandska vlada sprečila dolazak turskog ministra Çavuşoğlua na miting u Rotterdamu, dolazi do krize u odnosima dve zemlje.
* 15. 3. - Izbori u Holandiji: najviše glasova za premijera Marka Ruttea, ali vladajuća koalicija gubi većinu; drugi je Geert Wilders.
* 17 - 23. 3. - Bitka za zapadni Mosul: u američkim vazdušnim udarima moguće stradalo 200-300 civila.
* 22. 3. - Westminsterski napad: terorista uleteo u ljude na mostu, zatim izbo policajca u krugu parlamenta - pet žrtava.
* 24. 3. - Predsjednik Trump ne uspijeva zamjeniti Obamacare jer nema dovoljnu podršku među republikancima (i nikakvu kod demokrata).
* 25. 3. - Na 60. godišnjicu Rimskih ugovora, 27 članica EU potpisalo Rimsku deklaraciju: reafirmirana želja za dubljom unijom, uz mogućnost više brzina.
* 28. 3. - Otvoren novi terminal zagrebačke Zračne luke "Franjo Tuđman".
* 29. 3. - Britanska vlada pokreće proceduru na temelju čl. 50 Lisabonskog ugovora čime formalno započinje Brexit.
* 29. 3. - Venecuelaska ustavna kriza: Vrhovni sud pravde, naklonjen predsedniku Maduru, preuzeo ovlašćenja skupštine u kojoj većinu ima opozicija - odluka opozvana 1. aprila, ali period protesta traje do jula i odnosi 165 života.
* 30. 3. - U Sarajevu predstavljena Deklaracija o zajedničkom jeziku: u Bosni i Hercegovini, Crnoj Gori, Hrvatskoj i Srbiji se koristi zajednički standardni jezik policentričnog tipa.
* 31. 3. - Demonstranti zapalili paragvajski kongres nakon što je odobrio mogućnost reizbora predsednika.

### April/Travanj

* 1. 4. - Klizišta usled velike kiše na jugu Kolumbije, stradalo preko 250 ljudi.
* 2. 4. -  Predsednički izbori u Srbiji, Aleksandar Vučić izabran u prvom krugu. Narednih dana se u nekoliko gradova održavaju protesti.
* 3. 4. - Teroristički napad u Sanktpeterburškom metrou u Rusiji, 10+ mrtvih u eksploziji.
* 4. 4. - Sirijski građanski rat: najmanje 74 ljudi stradalo od hemijskog oružja u Khan Shaykhunu na severozapadu zemlje.
* 6. 4. - Hrvatski sabor usvojio Zakon o postupku izvanredne uprave u trgovačkim društvima od sistemskog značaja za RH, poznatiji kao "Lex Agrokor".
* 7. 4. - Američka mornarica ispalila 59 raketa Tomahawk na sirijsku bazu Shayrat na zapadu zemlje.
* 7. 4. - Stockholmski napad: kamion uleteo među pešake, četvoro mrtvih.
* 8. 4. - Sustavna kontrola na Schengenskim odn. granicama EU.
* 8. 4. - ETA se razoružava - predala je podatke o lokacijama skrovišta oružja.
* 9. 4. - Cveti: napad "ID" na dve koptske crkve u Egiptu, najmanje 45 mrtvih, predsednik uvodi vanredno stanje.
* 11. 4. - Predsednik Trump potpisao ratifikaciju pristupanja Crne Gore NATO-u, što Rusija smatra "protivnim ključnim interesima te zemlje" i štetnim za "stabilnost Balkana i Evrope". Trump sutradan izjavljuje da NATO "više nije zastareo", što je jedan od preokreta u njegovoj politici.
* 13. 4. - U afganskoj provinciji Nangarhar, američko vazduhoplovstvo upotrebilo bombu GBU-43/B MOAB snage 11 tona TNT.
* 15. 4. - Napad auto-bombom na evakuacioni civilni konvoj blizu Alepa, preko 120 mrtvih, većinom dece.
* 16. 4. - Ustavni referendum u Turskoj o uvođenju izvršnog predsedništva prolazi sa 51,41% "za".
* 19. 4. - Prodor hladne arktičke mase u regiju, mjestimično snijeg.
* 21. 4. - Prerušeni talibani ušli u bazu Šahin kod Mazar-e Šarifa, ubijeno 140 afganskih vojnika.

* 22. 4. - Dan Zemlje: u preko 600 gradova sveta održan Marš za nauku/znanost.
* 23. 4. - Predsednički izbori u Francuskoj, prvi krug: Macron 24,01%, Le Pen 21,3%, Fillon 20,01%, Mélenchon 19,58%.
* 26. 4. - U Kini porinut prvi nosač aviona domaće izrade, Tip 001A, napravljen po uzoru na sovjetskuklasu Kuznjecov (Tip 001A u službi od  2020).
* 27. 4. - Nakon što je poslanik DUI Talat Džaferi izabran za predsednika makedonskog Sobranja, pristalice VMRO upale u pres-salu i pretukle mnoge okupljene, povređen i lider SDSM Zoran Zaev.
* 28. 4. - Francuski sud u Kolmaru odlučio da ne izruči Ramuša Haradinaja Srbiji, ambasador u Francuskoj povučen na konsultacije.
* 28. 4. - Razriješena trojica hrvatskih ministara iz Mosta.
* 28. 4. - Parlament Crne Gore glasao za ulazak u NATO.

### Maj/Svibanj

* 2. 5. - Američki antiraketni sistem THAAD operativan u Južnoj Koreji, što izaziva negodovanje Kine.
* 4. 5. - Nema većine za smjenu hrvatskog ministra financija Zdravka Marića (75:75), predsjednik Sabora Božo Petrov (Most) daje ostavku, slijedi Gordan Jandroković (HDZ).
* 5. 5. - Prvi let kineskog putničkog aviona Comac C919, kapaciteta 156-168 putnika, doleta do 5.600&nbsp;km (komercijalna upotreba se očekuje 2020).
* 7. 5. - Predsednički izbori u Francuskoj: Macron 66,1%, Le Pen 33,9% (inauguracija 14. 5.).
* 9. 5. - Predsednik Trump smenio direktora FBI Jamesa Comeya, obrazloženo načinom vođenja istrage e-mailova Hilary Clinton (FBI takođe vodi istragu ruskog mešanja u izbore 2016).
* 10. 5. - Izglasano nepoverenje kosovskoj vladi Ise Mustafe.
* 12. 5. - Veliki hakerski napad ransomwareom WannaCry, pogođeni pojedinci i institucije širom svijeta.
* 9 - 13. 5. - Pesma Evrovizije u Kijevu, pobjednik je Salvador Sobral iz Portugala.
* 14 - 15. 5. - Forum Inicijative pojasa i puta ("novi Put svile") u Pekingu sa liderima 29 zemalja, Kina najavljuje ulaganje 124 milijarde dolara u infrastrukturne projekte.
* maj - Vrhunac popularnosti igračke *[[fidget spinner]]*.
* 22. 5. - Bombaški napad na Manchester Arenu, 22 osobe stradale nakon koncerta Ariane Grande.
* 23. 5. - Islamisti u savezu sa Islamskom državom zauzeli filipinski grad Marawi na ostrvu Mindanao, predsednik Duterte proglasio ratno stanje na celom ostrvu.
* 23. 5. - Objavljeno da bi *[[Graecopithecus]]* star 7,2 miliona godina mogao biti prvi hominin nakon odvajanja šimpanzi, što bi značilo da je kolevka čovečanstva istočni Mediteran a ne Afrika.
* 28. 5. - Nakon nesuglasica na samitima NATO i G7, kancelarka Angela Merkel izjavljuje da "Evropljani moraju uzeti sudbinu u svoje ruke" i da se ne mogu u potpunosti osloniti na SAD i UK.
* 31. 5. - Aleksandar Vučić inauguriran za petog predsednika Republike Srbije (svečani prijem s mnogim gostima iz inostranstva 23. juna).
* 31. 5. - Zoran Zaev (SDSM) novi predsednik Makedonije, na čelu koalicione vlade.
* 31. 5. - Napad kamionom-bombom u diplomatskoj četvrti Kabula, preko 150 mrtvih.

### Jun/Juni/Lipanj

* 1. 6. - Predsednik Trump objavio da povlači SAD iz sporazuma o klimatskim promjenama postignutog u Parizu 2015.
* 3. 6. - Teroristički napad u Londonu, kombijem i noževima - sedam mrtvih.
* 4. 6. - Lokalni izbori u Hrvatskoj, drugi krug - HDZ najuspješniji.
* 5. 6. - Crna Gora postaje 29. članica NATO, Rusija smatra da CG vodi "neprijateljsku politiku".
* 5. 6. - Šest arapskih zemalja prekinulo diplomatske odnose sa Katarom, optužuju ga za pomoć militantima, uključujući Al-kaidu i Islamsku državu.
* 7. 6. - Teroristički napadi na zgradu iranskog parlamenta i Homeinijev mauzolej, sa 17 mrtvih - odgovornost preuzima Islamska država, Iranci krive Saudi Arabiju.
* 7. 6. - Objavljeno da su u Maroku pronađeni fosili *[[Homo sapiens]]* stari preko 300.000 godina - to znači raniji nastanak vrste, i ne samo u istočnoj Africi.
* 8. 6. - Vanredni izbori u Ujedinjenom Kraljevstvu daju blokirani parlament: konzervativci 317 mandata (-13), laburisti 261 (+32), Škoti 35 (-21).
* 9. 6. - Nova Plenkovićeva vlada, koalicija HDZ-HNS.
* 11. 6. - Vanredni izbori na Kosovu, najviše glasova za Haradinajevu koaliciju, Pokret Samoopredeljenje skočio na drugu poziciju.
* 14. 6. - Veliki požar u londonskom stambenom neboderu Grenfell Tower, možda 58 mrtvih.
* 15. 6. - Evropska unija u potpunosti ukida *roaming* naplate za mobilne telefone.
* 16. 6. - Kraj "Kubanskog otopljavanja", predsednik Trump obnavlja neke restrikcije na putovanje i poslovanje.
* 17/18. 6. - U Portugalu izbija niz šumskih požara, najmanje 62 mrtvih (na jugu Iberije temperature prelaze 40&nbsp;°C).
* 18. 6. - Parlamentarni izbori u Francuskoj, drugi krug: nova partija predsednika Macrona, *La République En Marche!*, dobija natpolovičnu većinu.
* 18. 6. - Bitka za Raqqu: američki avion obara sirijski, nakon što je ovaj bacio bombe blizu Sirijskih demokratskih snaga. Istog dana, Iranci gađaju raketama položaje ID kod Deir ez-Zora.
* 27. 6. - Venecuelanska kriza: iz policijskog helikoptera napadnuta zgrada Vrhovnog suda (u tromesečnim protestima stradalo preko 70 ljudi).
* 29. 6. - Arbitraža o Piranskom zaljevu: Slovenija dobija ¾ zaljeva i koridor do međunarodnih voda od 2,5 nautičke milje, kopnena granica ostaje ista - Hrvatska ne priznaje arbitražu, iz koje se povukla 2015.

* 29. 6. - Ana Brnabić novi premijer Srbije.

### Jul/Juli/Srpanj
* 4. 7. - Severna Koreja objavila da je uspešno testirala interkontinentalnu balističku raketu.
* 5. 7. - Libijski gen. Khalifa Haftar objavio pobedu u borbi za Bengazi nakon trogodišnjih borbi.
* 9. 7. - New York Times objavljuje da se Donald Trump Jr., kao i Paul Manafort i Jared Kushner, sastao u junu 2016. sa ruskom advokaticom, u očekivanju da će zvanična Rusija dostaviti informacije štetne po Hilary Clinton.
* 10. 7. - Iračka vlada proglašava kraj devetomesečne bitke za Mosul, ali još uvek postoje džepovi boraca "Islamske države".
* 12. 7. - Berlinski proces: samit lidera EU i zapadnog Balkana u Trstu, potpisan Ugovor o transportnoj zajednici (osim BiH).
* 14. 7. - Pucnjava na Lavljoj kapiji i Brdu hrama u Jerusalimu - ubijena dva policajca i trojica palestinskih napadača; sledi period napetosti, sa postavljenim detektorima metala ispred Brda hrama.
* 14 - 30. 7. -   Svetsko prvenstvo u vodenim sportovima, Budimpešta.
** Vaterpolo: Hrvatska 1, Srbija 3, Crna Gora 5; u medijskom *All-Star* timu su Sandro Sukno, Andrija Prlainović i Luka Lončar.
* jul - Požari u Dalmaciji, Hercegovini i Crnoj Gori.
* 18. 7. - Posle tri nedelje prekinut štrajk u kragujevačkom Fijatu.
* 21. 7. - Jak zemljotres pogodio Bodrum u Turskoj i grčki otok Kos.
* 22. 7. - *[[USS Gerald R. Ford]]*, prvi supernosač aviona u svojoj klasi, ušao u službu Mornarice SAD.
* 24. 7. - Poljski predsednik stavio veto na dva od tri zakona koji bi stavili vrhovni sud pod kontrolu vlade - zakoni su izazvali velike proteste u zemlji i kritiku iz EU.
* 27. 7. - U Kini prikazan film s patriotskom temom *[[Wolf Warrior 2]]*, koji sa 874 miliona dolara postaje najunosniji kineski film.
* 28. 7. - Pokušaj delimičnog opoziva *Obamacare*-a odbijen sa 51:49 u Senatu SAD.
* 28. 7. - Vrhovni sud Pakistana diskvalifikovao premijera Nawaza Sharifa zbog veze sa skandalom Panamskih papira.
* 30. 7. - Iz Rusije se proteruje 755 pripadnika američkog diplomatskog osoblja, nakon što su SAD uvele nove sankcije.

### Avgust/August/Kolovoz
* 1. 8. - Hrvatska proširila spisak voća i povrća iz trećih zemalja koje prolazi fitosanitarni nadzor na granici, takse povećane sa 90 kuna (12 eura) na 2.000 kuna (270 eura) - negodovanje u regionu, povučeno 10. 8..
* 2. 8. - Samit Jadranske povelje u Podgorici, tu je i potpredsednik SAD Mike Pence.
* 3. 8. - Neymar prelazi u Paris Saint-Germain za 222 miliona eura.
* avgust, prva dekada - Velika vrućina "Lucifer" na jugu Evrope, najgora suša u Italiji za 60 godina.
* 5 - 13. 8. -  Svetski šampionat u atletici, London. Ivana Španović ostala bez medalje jer je otkačena etiketa s brojem ostavila trag.
* 8. 8. - Potres na Kvarneru.
* 8. 8. - Predsednik Trump obećava Severnoj Koreji "vatru i furiju" ako ugrozi SAD, nakon što je objavila planove da bi gađala blizinu Guama.
* avgust - Skandal sa kontaminiranim jajima u EU.
* 12. 8. - Charlottesville, Virginia: demonstracije "belih nacionalista" zbog uklanjanja statue Roberta E. Leeja, nasilje sa kontrademonstrantima, u čiju se masu zaleteo jedan automobil. Trumpovo okrivljavanje obe strane izaziva burne reakcije.
* 14. 7. - Stotine ljudi stradalo u klizištu blata nakon jakih kiša oko Freetowna, Sierra Leone.
* 17. 8. - Barcelonski napad: kombi se zaletio u pješake, za šta je "Islamska država" preuzela odgovornost; istog dana ubijena petorica osumnjičenih terorista, a prethodne noći eksplozija uništila jednu kuću.
* 21. 8. - Srbija povukla osoblje ambasade u Skoplju zbog "ofanzivnog obaveštajnog delovanja" - vraćaju se posle nekoliko dana.
* 21. 8. - Totalno pomračenje Sunca vidljivo u SAD - jedan saros nakon pomračenja u Evropi avgusta 1999.
* 22. 8. - Uzbuna za sve vatrogasce u Hrvatskoj - požari na zadarskom i šibenskom zaleđu, tj. kod Benkovca, Drniša, Omiša, na Korčuli...
* 25. 8. - Niz pobunjeničkih napada u burmanskoj državi Rakhine, na šta vojska odgovara masovnim represalijama - procenjuje se da je do novembra u Bangladeš stiglo blizu 600.000 Rohingya izbjeglica.
* 25. 8. - ... - Uragan Harvey donosi rekordnu količinu kiše u Teksas (do 131&nbsp;cm), potopljen Houston i druga mesta. U isto vreme jake monsunske kiše izazivaju poplave na indijskom potkontinentu, 1300+ mrtvih.

### Septembar/Rujan
* 1. 9. - Trg maršala Tita u Zagrebu, nakon što je 71 godinu nosio to ime, preimenovan je u Trg Republike Hrvatske.
* 3. 9. - Severna Koreja izvela nuklearnu probu, izgleda hidrogenske bombe.
* 24. 8. - 3. 9. -  U Poljskoj održano Evropsko prvenstvo u odbojci: Rusija 1, Srbija 3; Srećko Lisinac najbolji bloker.
* 5. 9. - Sirijska armija deblokirala Deir ez-Zor nakon 28 meseci opsade "Islamske države".
* 6 - 11. 9. - Uragan Irma, kategorije 5, pogodio Karibe i Floridu; naročito pogođena Barbuda, nakon evakuacije prvi put nenaseljena za 300 godina.
* 6. 9. - Evropski sud pravde odbio žalbe Mađarske i Slovačke na obavezu prijema izbeglica.
* 7. 9. - Potres magnitude 8,1 u južnom Meksiku.
* 9. 9. - Ramush Haradinaj po drugi put premijer Kosova, sa podrškom Srpske liste.
* 13. 9. - Dodeljene dve Olimpijade odjednom: Pariz 2024 i Los Angeles 2028.
* 15. 9. - Letelica *[[Cassini-Huygens]]* obrušena u Saturn.
* 15. 9. - Slučaj ubijene pevačice Jelene Marjanović: uhapšen suprug Zoran.
* 31. 8. - 17. 9. -  U četiri zemlje održan EuroBasket 2017, finale u Istanbulu: Slovenija 1, Srbija 2, Hrvatska 10, Crna Gora 13; Bogdan Bogdanović u timu prvenstva.
* 18. 9. - ... - Uragan Marija, kategorije 5, u Karibima - najviše stradali Dominika i Portoriko.
* 19. 9. - Potres magnitude 7,1 pogađa središnji Meksiko, preko 360 mrtvih.
* 19. 9. - Sporazumom završen petomesečni štrajk u Fabrici šinskih vozila "Goša", Smederevska Palanka - ali stečajni postupak pokrenut u novembru.
* 24. 9. - Nemački savezni izbori: CDU/CSU 246 mandata (-65), SDP 153 (-40), AfD 94. Do novembra se pregovara o "Jamajka koaliciji" (CDU, liberali i zeleni), ali u martu će biti obnovljena velika koalicija sa socijaldemokratima.
* 25. 9. - Jednostrani referendum o nezavisnosti Iračkog Kurdistana.
* 26. 9. - Kapetan Dragan osuđen prvostepeno u Splitu na 15 godina zatvora za ratne zločine.
* 26. 9. - Ženama u Saudi Arabiji dozvoljeno da voze od sledeće godine.
* 29. 9. - SAD povlače većinu diplomatskog osoblja iz Havane, nakon tajanstvenih "soničnih napada" prošle godine.

### Oktobar/Listopad
* 20. 9. - 1. 10. -  U Azerbejdžanu i Gruziji održano Evropsko prvenstvo u odbojci za žene: Srbija 1, Hrvatska 11. Među najboljim igračicama Tijana Bošković, Brankica Mihajlović, Stefana Veljković.
* 1. 10. - Jednostrani referendum o nezavisnosti Katalonije.
* 1. 10. - Pucnjava na koncert u Las Vegasu, 58+ mrtvih, preko 500 ranjenih.
* 1. 10. - Nakon perioda protesta, nacionalisti u anglofonom delu Kameruna proglasili nezavisnu Ambazoniju - sukobi prerastaju u gerilski rat.

* 8. 10. - Početak niza velikih požara u Severnoj Kaliforniji.
* 9. 10. - Naser Orić oslobođen u Sarajevu krivice za ratne zločine.
* 10. 10. - U Kataloniji proglašena nezavisnost i odmah suspendovana kako bi se omogućili razgovori - ali španska vlada želi nedvosmislen stav.
* 10. 10. - Članak u *The New Yorker*-u pokreće lavinu optužbi za seksualno uznemiravanje i silovanje protiv uticajnog holivudskog producenta Harveya Weinsteina, veću otvorenost po toj temi i optužbe protiv još javnih ličnosti. Nekoliko dana kasnije na twitteru počinje pokret MeToo.
* 13. 10. - Predsednik SAD Donald Trump najavio mogućnost napuštanja nuklearnog sporazuma sa Iranom.
* 14. 10. - Eksplozija kamiona-bombe u Mogadishuu, Somalija, 358 stradalih.
* 15 - 16. 10. - Uragan/oluja Ophelia raspiruje požare u Portugalu i Španiji, kasnije pogađa Irsku.
* 16. 10. - Iračke snage zauzele Kirkuk, koji su Kurdi držali od 2014.
* 16. 10. - Operacija "Agrokor": u Hrvatskoj uhićeno 12 saradnika Ivice Todorića.
* 16. 10. - Malteška antikorupcijska blogerka Daphne Caruana Galizia ubijena auto-bombom u blizini svoje kuće.
* 17. 10. - Islamska država: Sirijske demokratske snage objavile kraj bitke za Raqqu, a filipinski predsednik za Marawi.
* 18 - 24. 10. - 19. nacionalni kongres KP Kine, Xi Jinpingova *Misao o socijalizmu sa kineskim karakteristikama za novu eru* unesena u partijski ustav.

* 19. 10. - Otkriven asteroid ʻOumuamua, za koji se ispostavlja da je prvi poznati interstelarni objekt u Sunčevom sistemu.
* 22. 10. - Lokalni izbori na Kosovu.
* 22. 10. - Neobavezujući referendumi o većoj autonomiji talijanskih regiona Lombardija i Veneto.
* 24. 10. - Srpske sudije i tužioci sa severa Kosova položile zakletvu/dale izjavu u kancelariji predsednika Tačija.
* 26. 10. - Objavljena većina preostalih državnih dokumenata u vezi atentata na Johna F. Kennedyja (→ en).
* 26. 10. - Predsedničkim dekretom objavljeno da će kazaški jezik preći na latinicu od 2025.
* 27. 10. - Katalonski parlament proglašava neovisnu republiku (70 od 135 zastupnika), a španjolski Senat podržava odluku vlade o uvođenju izravne vlasti. Nijedna država ne izražava podršku nezavisnosti.
* 28. 10. - Teorija zavera *[[QAnon]]* počinje postom na *4chan*-u: satanistički pedofili koji jedu decu u Hollywoodu i među Demokratima itsl.
* 30. 10. - Istraga ruskih veza: Paul Manafort i Rick Gates, bivši menadžer Trumpove kampanje i zamenik, predali se FBI nakon što su optuženi po više osnova.
* 31. 10. - Teroristički napad pikapom u New Yorku: Uzbekistanac lojalan ID ubio osam ljudi.

### Novembar/Studeni
* 4. 11. - Lebanonski premijer Saad Hariri objavio u Saudi Arabiji da daje ostavku, optužuje Iran za mješanje (suspendirao je nakon povratka u zemlju).
* 4. 11. - Blizu Rijada presretnuta balistička raketa, ispaljena od Houthi pobunjenika u Jemenu - Saudi Arabija optužuje Iran za agresiju.
* 4. 11. - Antikorupcijska kampanja u Saudi Arabiji, uhapšen veliki broj prinčeva, po naređenju krunskog princa Muhameda ibn Salmana, drže ih u luksuznom hotelu Ritz-Carlton.
* 5. 11. - *[[Paradise Papers]]*: svjetskoj javnosti dostavljeno 13,4 miliona dokumenata u vezi offshore investicija.
* 8. 11. - Otvoren muzej umjetnosti i civilizacije *[[Louvre Abu Dhabi]]*.
* 12. 11. - Iransko-irački zemljotres, stotine mrtvih.
* 14. 11. - Vojna akcija u Zimbabveu protiv "kriminalaca oko Mugabea", nekoliko dana nakon smene i bekstva iz zemlje potpredsednika Emmersona Mnangagwe.
* 14. 11. - CNN objavljuje snimak aukcije migranata kao robova u Libiji.
* 15. 11. - Leonardov *[[Salvator Mundi (Leonardo)|Salvator Mundi]]* prodat za 450,3 miliona dolara (kupac je arapski princ, slika odlazi u novi muzej Louvre Abu Dhabi).
* 15. 11. - Poslednji kontakt sa argentinskom podmornicom *ARA San Juan* sa 44 člana posade.
* 21. 11. - Robert Mugabe dao ostavku nakon 37 godina na čelu zemlje, raniji potpredsednik Mnangagwa ga nasleđuje 24-og.

* 22. 11. - Prvostepena presuda Ratku Mladiću pred ICTY: kriv po 10 od 11 tačaka, doživotni zatvor za genocid u Srebrenici, ne i drugim mestima.
* 24. 11. - Sinajski napad: militanti ubili preko 300 ljudi u džamiji na petak.
* 24. 11. - Spor u Luganskoj NR na istoku Ukrajine: predsednik Igor Plotnjicki zbačen nakon konfrontacije sa šefom policije Igorom Kornetom.
* 28. 11. - Kriptovaluta Bitcoin prešao 10.000 dolara i nastavlja rast, početkom godine je bio oko 1.000 dolara.
* 29. 11. - Pravomoćna presuda u predmetu *[[Jadranko Prlić|Prlić]] i ostali* - potvrđene kazne i udruženi zločinački poduhvat sa Tuđmanom. Slobodan Praljak ispio otrov. Mehanizam za međunarodne krivične sudove preuzima rad od Međunarodnog krivičnog tribunala za bivšu Jugoslaviju.

### Decembar/Prosinac
* 1. 12. - Trump-Rusija: bivši savjetnik za nacionalnu sigurnost Michael Flynn priznao da je lagao FBI, implicira zvaničnika Trumpovog tima u kontaktima sa ruskim ambasadorom.
* 4. 12. - Jemenski građanski rat: bivši predsednik Ali Abdulah Saleh ubijen dva dana nakon što je objavio raskid sa Houthi pobunjenicima.
* 5. 12. - Hapšenje Mihaila Saakašvilija u Kijevu: priveden je na krovu, pri čemu je pretio da će skočiti, zatim su ga pristalice oslobodile iz policijskog kombija - posledica raskida sa predsednikom Porošenkom.
* 5. 12. - MOK zabranio učešće Rusije na Zimskim olimpijskim igrama 2018. zbog dopingovanja na prethodnim.
* 6. 12. - Predsednik SAD Trump priznaje Jeruzalem za glavni grad Izraela - napetost u regionu, većina zemalja svijeta se protivi.
* 7. 12. - Liga Evrope: Crvena Zvezda - Köln 1:0, Zvezda prvi put "prezimljuje" u Evropi od 1992.
* 8. 12. - Pregovori o Brexitu: bez tvrde granice prema Republici Irskoj, uzajamna zaštita prava građana, izlazni račun najmanje 35 milijardi funti.
* 12. 12. - Eksplozija u gasnom čvorištu Baumgarten u Austriji izaziva skok cene.
* 13. 12. - Neredi na utakmici Partizan - Crvena zvezda.
* 14. 12. - Savezna komisija za komunikacije (FCC) u SAD glasala za opoziv pravila o net neutralnosti.
* decembar - Thomasov šumski požar je najveći u historiji Kalifornije.
* 16. 12. - Real Madrid CF osvojio svjetsko klupsko prvenstvo, ove godine dobio je i europsko i španjolsko prvenstvo te europski i španjolski superkup (Kraljev kup je uzela Barcelona).
* 17. 12. - Otvoren Klinički centar Niš, najmoderniji u Srbiji.

* 18. 12. - Sebastian Kurz (31, ÖVP), novi je kancelar Austrije, u koaliciji sa krajnje desnom FPÖ.
* 18. 12. - Objavljeno da su u kamenu iz Zapadne Australije pronađeni najstariji poznati fosili, nekoliko vrsta mikroba starih 3,5 milijarde godina.
* 20. 12. - Evropska komisija započela disciplinski postupak protiv Poljske (prva upotreba Člana 7 Ugovora o Evropskoj uniji) zbog reformi kojima se sudstvo navodno stavlja pod kontrolu vladajuće većine.
* 21. 12. - Vanredni izbori u Kataloniji, independisti zadržali malu većinu.
* 21. 12. - Objavljeno da beogradska novogodišnja jelka košta 83.000€.
* 22. 12. - Nove sankcije UN Severnoj Koreji: uvoz naftnih proizvoda skresan za 90%, što ova zemlja smatra "ratnim činom".
* 22. 12. - Trump potpisao Zakon o smanjenju poreza i poslovima, prvi legislativni uspeh.
* 24. 12. - Tajfun Tembin/Vinta izaziva 266 mrtvih na Filipinima.
* 26. 12. - George Weah izabran za predsednika Liberije.
* 28. 12. - U Iranu počinju ulični protesti zbog skupoće, koji ubrzo dobijaju politički aspekt, dolazi do nasilja i žrtava.
* 29. 12. - Slovenija počinje provoditi odluku arbitraže o Piranskom zaljevu, koju Hrvatska ne priznaje.

## Godišnjice/Obljetnice
* 50 godina (→ 1967): Deklaracija o nazivu i položaju hrvatskoga književnog jezika, Bijafra, Šestodnevni rat, Monterey Pop Festival, Leto ljubavi, Novi Hollywood, Lepenski Vir, "Sto godina samoće".
* 100 godina (→ 1917): Prvi svetski rat: Toplički ustanak, Solunski proces, Krfska deklaracija. Zapadni front: ulazak SAD u rat, Nivellova ofenziva, Passchendael, Kobarid, Cambrai. Istočni front: Ofanziva Kerenskog. Bliski istok: Balfourova deklaracija, Britanci zauzeli Jerusalim. Rusija: Februarska revolucija i abdikacija cara, Oktobarska revolucija i dolazak boljševika na vlast. Gospa Fatimska u Portugalu.
* 200 godina (→ 1817): Karađorđeva smrt.
* 300 godina (→ 1717): Eugen Savojski osvaja Beograd a Mlečani Imotski. Početak slobodnog zidarstva. 
* 500 godina (→ 1517): Osmansko osvajanje Egipta. Lutherovih 95 teza.
* 700 godina (→ 1317): Početak franjevačkog samostana i crkve u Dubrovniku sa trećom najstarijom apotekom u Europi. 
* 800 godina (→ 1217) - Kraljevska kruna Stefana Prvovenčanog. Počeci Dominikanaca.

## Fikcija
* Film
** *[[The Running Man (film, 1987)|The Running Man]]* (nastanak okolnosti, radnja 2019.)
** *[[Barb Wire]]*
** *[[Terminator Genisys]]*

## Rođenja

## Smrti

### Januar/Siječanj
* 3. 1. - Ivo Brešan, hrvatski pisac (* 1936)
* 6. 1. - Om Puri, indijski glumac (* 1950)
* 6. 1. - Bayezid Osman, glava Osmanove kuće (* 1924)
* 7. 1. - Mário Soares, bivši predsednik i premijer Portugala (* 1924)
* 8. 1. - Akbar Hašemi Rafsandžani, bivši predsednik Irana (* 1934)
* 10. 1. - Roman Herzog, bivši predsednik Nemačke (* 1934)
* 12. 1. - William Peter Blatty, književnik (* 1928)
* 13. 1. - Miki Jevremović, pevač (* 1941)
* 16. 1. - Dubravko Lovrenović, historičar (* 1956)
* 16. 1. - Eugene Cernan, komandant Apolla 17 (* 1934)
* 17. 1. - Vladimir Trifunović, general JNA (* 1938)
* 19. 1. - Miguel Ferrer, glumac (* 1955)
* 23. 1. - Boško Krunić, društveno-politički radnik SAPV, SFRJ (* 1929)
*   23. 1. - Gorden Kaye, glumac (* 1941)
* 25. 1. - Mary Tyler Moore, glumica (* 1936)
* 26. 1. - Barbara Hale, glumica (* 1922)
*   26. 1. - Mike Connors, glumac (* 1925)
* 27. 1. - John Hurt, glumac (* 1940)
*   27. 1. - Emmanuelle Riva, glumica (* 1927)

### Februar/Veljača
* 2. 2. - Predrag Matvejević, književnik (* 1932)
* 7. 2. - Ana Radmilović, književnica, novinarka (* 1974)
* 7. 2. - Richard Hatch, glumac (* 1945)
* 8. 2. - Ljubiša Beara, pukovnik VRS, haški osuđenik (* 1939)
* 12. 2. - Al Jarreau, pevač, muzičar (* 1940)
* 17. 2. - Marko Veselica, političar (* 1936)
* 17. 2. - Tomislav Ivančić, svećenik, teolog (* 1938)
* 18. 2. - Krsto Škanata, filmski reditelj (* 1924)
* 20. 2. - Vitalij Čurkin, ruski diplomata (* 1952)
* 25. 2. - Bill Paxton, glumac (* 1955)
* 27. 2. - Zvjezdan Cvetković, nogometaš, trener (* 1960)

### Mart/Ožujak
* 1. 3. - Vladimir Tadej, filmski radnik (* 1925)
* 4. 3. - Lazar Stojanović, reditelj, publicista (* 1944)
* 5. 3. - Ante Perković, muzički kritičar (* 1973)
* 14. 3. - Budo Vukobrat, novinar (* 1948)
* 18. 3. - Chuck Berry, Rock 'n' Roll legenda (* 1926)
* 18. 3. - Nebojša Spaić, novinar (* 1961)
* 19. 3. - Ivan Grubišić, prezbiter i političar (* 1936)
* 20. 3. - David Rockefeller, bankar (* 1915)
* 21. 3. - Martin McGuinness, lider IRA, političar (* 1950)
* 21. 3. - Chuck Barris, TV-voditelj i producent (* 1929)
* 28. 3. - Ahmed Kathrada, antiapartheidski aktivista (* 1929)
* 31. 3. - Rade Kević, učesnik NOB, uzor za Nikoletinu Bursaća (* 1924)

### April/Travanj
* 7. 4. - Tim Pigott-Smith, glumac (* 1946)
* 8. 4. - Relja Bašić, glumac (* 1930)
* 13. 4. - Tomislav Židak, sportski novinar (* 1953)
* 15. 4. - Emma Morano, najstarija osoba (* 1899)
* 19. 4. - Raša Popov, književnik, novinar (* 1933)
* 19. 4. - Antun Bogetić, umirovljeni biskup porečko-pulski (* 1922)
* 25. 4. - Nikola Koka Janković, vajar, profesor, akademik SANU (* 1926)
* 26. 4. - Jonathan Demme, režiser (* 1944)
* 27. 4. - Sreten Karić, biznismen (* 1948)

### Maj/Svibanj
* 4. 5. - Vojislav Sekelj, književnik (* 1946)
* 5. 5. - Vlado Mikić, sveštenik, profesor bogoslovije, pevač (* 1940)
* 9. 5. - Robert Miles, muzičar, producent (* 1969)
* 10. 5. - Oliver Potežica, srpski diplomata (* 1953)
* 11. 5. - Miodrag Zdravković, spiker TV Beograd (* 1927)
* 14. 5. - Powers Boothe, glumac (* 1948)
* 15. 5. - Mirko Miočić, hrvatski kvizoman (* 1956)
* 17. 5. - Chris Cornell, vokal Soundgarden, Audioslave (* 1964)
* 17. 5. - Todor "Toza" Veselinović, fudbaler, trener (* 1930)
* 18. 5. - Zvonko Špišić, kompozitor, kantatutor (* 1937)
* 18. 5. - Roger Ailes, poslovni čovjek i predsjednik Fox Newsa (* 1940)
* 23. 5. - Roger Moore, glumac (* 1927)
* 24. 5. - Lukijan, episkop osječkopoljski i baranjski (* 1933)
* 24. 5. - Bata Kameni, kaskader (* 1941)
* 26. 5. - Zbigniew Brzezinski, diplomat, politolog i državnik (* 1928)
* 29. 5. - Konstantinos Micotakis, bivši premijer Grčke (* 1918)
* 29. 5. - Manuel Noriega, vojskovođa i diktator (* 1934)

### Jun/Juni/Lipanj
* 1. 6. - Alois Mock, austrijski političar (* 1934)
* 5. 6. - Dragan Mićalović, glumac (* 1950)
* 6. 6. - Adnan Khashoggi, trgovac oružjem (* 1935)
* 16. 6. - Helmut Kohl, političar i državnik (* 1930)
* 16. 6. - John G. Avildsen, režiser (* 1935)
* 22. 6. - Bogoljub Mitić - Đoša, glumac (* 1968)
* 27. 6. - Dušan T. Bataković, istoričar, diplomata (* 1957)

### Jul/Juli/Srpanj
* 5. 7. - Milivoje Mića Marković, kompozitor (* 1939)
* 7. 7. - Tatjana Tagirov, novinarka (* 1961)
* 13. 7. - Liu Xiaobo, kineski disident, nobelovac za mir (* 1955)
* 15. 7. - Maryam Mirzakhani, iranska matematičarka (* 1977)
* 15. 7. - Martin Landau, glumac (* 1928)
* 15. 7. - Vjekoslav Vojo Radoičić, slikar, grafičar, kipar (* 1935)
* 16. 7. - George A. Romero, režiser (* 1940)
* 19. 7. - Zvonimir Majdak, književnik (* 1938)
* 21. 7. - Predrag Gojković Cune, pevač (* 1932)
* 21. 7. - Hrvoje Šarinić, bivši premijer RH (* 1935)
* 23. 7. - Vladimir Stipetić, ekonomist, akademik HAZU, bivši rektor SuZ (* 1928)
* 26. 7. - Enzo Bettiza, novinar, književnik, političar (* 1927)
* 27. 7. - Sam Shepard, glumac, pisac, režiser (* 1943)
* 28. 7.? - Milorad Miki Savićević, bivši direktor Genexa (* 1935)
* 31. 7. - Jeanne Moreau, glumica (* 1928)

### Avgust/August/Kolovoz
* 2. 8. - Tomo Kuruzović, glumac (* 1930)
* 3. 8. - Bonaventura Duda, hrvatski teolog, franjevac (* 1924)
* 6. 8. - Đuro Zatezalo, historičar (* 1931)
* 13. 8. - Joseph Bologna, glumac (* 1934)
* 20. 8. - Jerry Lewis, glumac, komičar (* 1926)
* 21. 8. - Bajram Rexhepi, bivši premijer Kosova (* 1954)
* 22. 8. - Fejat Sejdić, trubač (* 1941)

### Septembar/Rujan
* 8. 9. - Ljubiša Samardžić, glumac i producent (* 1936)
* 11. 9. - Petar Lazić, književnik, satiričar (* 1960)
* 13. 9. - Slavko Goldstein, povjesničar i političar (* 1928)
* 13. 9. - Nada Đurevska, glumica (* 1952)
* 14. 9. - Mladen Schwartz, političar i publicist (* 1947)
* 15. 9. - Harry Dean Stanton, glumac (* 1926)
* 19. 9. - Jake LaMotta - "Razjareni bik", bokser (* 1922)
* 21. 9. - Liliane Bettencourt, najbogatija žena sveta (* 1922)
* 27. 9. - Hugh Hefner - izdavač, osnivač "Playboya" (* 1926)

### Oktobar/Listopad
* 2. 10. - Tom Petty, kantautor (* 1950)
* 2. 10. - Donna Ares, pjevačica (* 1977)
* 3. 10. - Jalal Talabani, bivši predsednik Iraka (* 1933)
* 5. 10. - Stanko Lasić, povjesničar književnosti, dopisni član HAZU (* 1927)
* 9. 10. - Jean Rochefort, glumac (* 1930)
* 9. 10. - Alan Čumak, TV iscelitelj (* 1935)
* 13. 10. - Desimir Jevtić, društveno-politički radnik SR Srbije (* 1938)
* 17. 10. - Danielle Darrieux, glumica (* 1917)
* 20. 10. - Ljubomir Ubavkić Pendula, glumac (* 1931)
* 27. 10. - Fats Domino, kantautor, pijanist (* 1928)
* 29. 10. - Vlado Štefančić, glumac, TV voditelj (* 1931)

### Novembar/Studeni

* 9. 11. - John Hillerman, glumac (* 1932)
* 10. 11. - Mila Štula, novinarka (* )
* 17. 11. - Salvatore Riina, mafijaš (* 1930)
* 18. 11. - Naim Süleymanoğlu, šampion u dizanju tegova (* 1967)
* 19. 11. - Charles Manson, lider kulta, kriminalac (* 1934)
* 19. 11. - Jana Novotná, teniserka (* 1968)
* 21. 11. - David Cassidy, pjevač (* 1950)
* 27. 11. - Mirjana Rogina, glumica (* 1961)
* 29. 11. - Slobodan Praljak, polihistor, general HV i HVO, osuđeni ratni zločinac (* 1945)
* 30. 11. - Jim Nabors, glumac i pjevač (* 1930)

### Decembar/Prosinac
* 4. 12. - Ali Abdulah Saleh, bivši predsednik Jemena (* 1942)
* 5. 12. - Mihai I, bivši kralj Rumunije (* 1921)
* 5. 12. - Jean d'Ormesson, francuski književnik, akademik (* 1925)
* 6. 12. - Johnny Hallyday, francuska rock zvijezda (* 1943)

## Nobelove nagrade
* '''Fizika''': Rainer Weiss, Barry Barish i Kip Thorne (detektor LIGO i opažanje gravitacionih talasa)
* '''Kemija''': Jacques Dubochet, Joachim Frank i Richard Henderson (razvoj krioelektronske mikroskopije za određivanje strukture biomolekula) 
* '''Fiziologija i medicina''': Jeffrey C. Hall, Michael Rosbash i Michael W. Young (otkriće molekularnih mehanizama koji kontrolišu cirkadijalni ritam)
* '''Književnost''': Kazuo Ishiguro (romani velike emotivne sile)
* '''Mir''': Međunarodna kampanja za zabranu atomskog oružja (ICAN)
* '''Ekonomija''': Richard Thaler (doprinos bihevioralnoj ekonomici)

## Veze
Godišnji kalendar

## Reference